# Lyn Chitty

Dame Lyn Susan Chitty, ezagunagoa Lyn Chitty izenez (Erresuma Batua, 1952) DBE britainiar medikua, ikertzailea eta irakaslea da. London-eko University College-ko Genetika eta Fetu Medikuntza irakaslea da. National Institute for Health and Care Research [Osasun eta zaintza ikerketako instituto nazionala] Great Ormond Street Hospital Biomedical Research Centre [Great Ormond kaleko ospitaleko biomediko ikerketa zentru] erakundeko zuzendariordea da. 2022ko Jaio Aurreko Diagnostikorako Nazioarteko Elkarteko presidentea da. Bere ikerketek jaio aurreko diagnostiko ez-inbaditzaileak kontuan hartzen dituzte. 2022ko Urte Berriko Ohoretan Dama egin zuten.

## Haurtzaroa eta hezkuntza

Chitty-k Londresko Unibertsitatean lortu zuen bere medikuntza gradua.

## Ikerketa eta ibilbidea

Chitty-ren interesa jaio aurreko diagnostiko genetikoetan eta anomalia eskeletiko hilgarrien ekografia bidezko detekzioan datza, gurasoek euren seme-alaba jaio gabeen osasunari buruz jakitea ahalbidetuz. 2009an Great Ormond Street ospitaleko lehendakari izendatu zuten.
Down sindromea bezalako gaitzetarako jaio aurreko proba ez-inbaditzaileak (NIPT:Noninvasive prenatal testing) hornitzaile komertzialen bidez eskuragarri jarri ziren Ameriketako Estatu Batuetan eta Txinan 2011n, eta Erresuma Batuan 2014rako. Chitty-k Osasun eta Zaintza Ikerketarako Institutu Nazionaleko RAPID:Reliable, Accurate Prenatal, non-Invasive Diagnosis (Diagnostiko Fidagarria, Prenatal Zehatza, Ez Inbaditzailea) programa zuzendu zuen, proba ez-inbaditzaileen alderdi guztiak ikertu eta Osasun Zerbitzu Nazionalean (NHS) nola txerta zitekeen ebaluatu nahi zuena. NHSan jaio aurreko proba ez-inbasiboak inplementatzea errentagarria zela erakutsi zuen, eta arrisku handiko emaitza baieztatzeko proba inbasiboa behar zuten emakumeen kopurua murriztu zuen.
Chitty-k gaixotasun arraroen parte-hartzaileen heren bat bildu zuen 100.000 genomaren proiektura. Genomika eta sekuentziazio genomikoa ulertzen lagundu zien publikoei. GOSH-n [Great Ormond Street Hospital] gazteekin lan egin zuen osasun publikoa eta genomika ulertzeko. Minbizia duten gaixoen bizitza test genomikoekin eraldatuko dela defendatu du.
2020an, Jaio Aurreko Diagnostikorako Nazioarteko Elkarteko presidente egin zuten. 2022an Britainiar Inperioko Dama komandante izendatu zuten.
Dame Lyn irakaslea proba genomikoak Ipar Tamesis osoko gaixoei hurbiltzeko eragilea izan da, besteak beste, 100.000 Genomen Proiektuaren zuzendaritzaren bidez eta eskualdean Medikuntza Genomikoaren Zerbitzua ezarriz.
North Thames Genomic Medicine Centre-ko zuzendari kliniko gisa, eskualdeak 100.000 Genomen Proiektuaren banaketan berebiziko garrantzia izan zuen, proiektuan parte hartzen duten gaixotasun arraro guztien % 28 (>10.000 pertsona eta haien senideak) bilduz. Medikuntza Genomikoko Zerbitzuaren ezarpena zuzendu zuen Ipar Tamesis eskualdean, existitzen ziren entsegu genetikoen laborategiko zerbitzuak sendotuz eta garatuz eta NHSan genoma osoaren sekuentziazioa hastea ahalbidetuz. Lan hau dagoeneko ari da gaitz arraro askorekin bizi direnen diagnostikoa eta pronostikoa hobetzen, baita minbizi mota asko diagnostikatzeko eta kudeatzeko modua aldatzen ere.

## Hautatutako argitalpenak

* Andrew J. Copp; N. Scott Adzick; Lyn S. Chitty; Jack M. Fletcher; Grayson N. Holmbeck; Gary M. Shaw (2015eko apirilaren 30a ) "Spina bifida" Natura artikuluak
* Jenny Lord; Dominic J.McMullan; Ruth Y. Eberhardt: (2019ko otsailaren 23a) "Prenatal exome sequencing analysis in fetal structural anomalies detected by ultrasonography (PAGE): a cohort study" [Ekografiaren bidez detektatutako anomalia estruktural fetalen jaioaurreko exomaren sekuentziazioaren analisia (PAGE): kohorte-azterketa] The Lancet 393: 747-757
* D.G. Altman; Lyn S Chitty (1994ko urtarrilaren 1a) "Charts of fetal size: 1. Methodology" British journal of Obstetrics and Gynaecology [Fetuaren tamainako grafikoak: 1. Metodologia" Obstetrizia eta Ginekologiako aldizkari britainiarra] 101 (1): 29-34

## Erreferentziak

* ↑ (Ingelesez) «Lyn Susan CHITTY personal appointments - Find and update company information - GOV.UK» find-and-update.company-information.service.gov.uk (Noiz kontsultatua: 2025-02-14).
* 1 2 «Presidents» ispdhome.org.
* ↑ «Lyn Susan Chitty profile» gmc-uk.org.
* 1 2 (Ingelesez) «Professor Lyn Chitty» norththamesglh.nhs.uk.
* ↑ (Ingelesez) «Down's syndrome has become the newest front in the abortion wars» New Scientist.
* ↑ (Ingelesez) «Lyn Chitty profile» AGBT.org.
* ↑ Hill, Melissa; Wright, David; Daley, Rebecca; Lewis, Celine; McKay, Fiona; Mason, Sarah; Lench, Nicholas; Howarth, Abigail et al.. (16 July 2014). «Evaluation of non-invasive prenatal testing (NIPT) for aneuploidy in an NHS setting: a reliable accurate prenatal non-invasive diagnosis (RAPID) protocol» BMC Pregnancy and Childbirth 14 (1): 229. doi:10.1186/1471-2393-14-229. ISSN 1471-2393. OCLC .4226037 PMID 25027965..
* ↑ (Ingelesez) «Research leads to safer Down's Syndrome testing for expectant mothers» UCLPartners.com.
* ↑ (Ingelesez) «Down's blood test 'would cut risk of miscarriage'» BBC News 6 June 2015.
* ↑ (Ingelesez) «First 'in womb' stem cell trial to begin» BBC News 12 October 2015.
* 1 2 «Professor Lyn Chitty made a Dame in New Year's Honours» gosh.nhs.uk.
* ↑ (Ingelesez) Griffin, Blanche H.; Chitty, Lyn S.; Bitner-Glindzicz, Maria. (9 December 2016). «The 100 000 Genomes Project: What it means for paediatrics» Archives of Disease in Childhood: Education and Practice Edition 102 (2): 105–107. doi:10.1136/archdischild-2016-311029. ISSN 1743-0585. PMID 27940446..
* ↑ (Ingelesez) Peter, Michelle; Hammond, Jennifer; Sanderson, Saskia C.; Gurasashvili, Jana; Hunter, Amy; Searle, Beverly; Patch, Christine; Chitty, Lyn S. et al.. (May 2022). «Participant experiences of genome sequencing for rare diseases in the 100,000 Genomes Project: a mixed methods study» European Journal of Human Genetics 30 (5): 604–610. doi:10.1038/s41431-022-01065-2. ISSN 1476-5438. OCLC .9091267 PMID 35264738..
* ↑ (Ingelesez) «Cancer patients have lives transformed by gene tests» Times.co.uk ISSN 0140-0460..
* ↑ «Lead NHS vaccine nurse and frontline staff among health service honours» england.nhs.uk.
* ↑ (Ingelesez) robhern. (2023-01-03). «Professor Lyn Chitty made a Dame in New Year’s Honours» North Thames GMS (Noiz kontsultatua: 2025-02-14).

## Kanpo estekak

* Datuak: Q56526261